نقاده هى مدينه مصريه فى الصعيد مبنيه على الضفه الغربيه بتاعة نهر النيل قدام مدينه قوص فى محافظة قنا. نقاده بتعتبر واحده من اقدم المدن فى مصر كلها و بيرجع تاريخها لعصر قبل الاسرات (قبل ح.2925 ق م). اسم نقاده فى عصر قبل الاسرات كان اومبوس و فى مصر القديمه كان بيسموها نوبت يعنى دهب و هذا فيه اشاره لمناجم الدهب القريبه منها فى الصحرا الشرقيه. نقاده كان فيها مدينه و مدافن من ايام العصر الحجرى الجديد (العصر النيوليثى).اول واحد ينقب فيها عن الاثار كان العالم الاركيولوجى البريطانى السير ويليام فلينديرز بيترى. الحضارات القديمه اللى قامت فى مدينة نقاده بيقسمها العلما لتلت اقسام : الحضاره العمرتيه Amratian (نقاده 1) ، و الحضاره الجرزيه Gerzean (نقاده 2) ، و الحضاره السماينيه Semainian (نقاده 3). الاله سيت كان المعبود الرئيسى فى نقاده و المناطق اللى حواليها من عصور قبل الاسرات. مدينة نقاده اليوم فيها نسبه من المسيحيين الأرثوذوكس وقليل من الكاثوليك وذلك فى المدينة اما القرى فمعظمها مسلمون و فيها صناعات يدويه مثل الفخار و الحرير. مدينة نقاده زراعيا مشهوره بزراعة قصب السكر و التمر و الحبوبوال خضراوات. من حيث التقسيم الادارى نقاده هناك ثلاث مجالس قروية تضم العديد من القرى طوخ و الزوايدة و الخطارة و دنفيق وقمولا .